Diari Oficial de la Generalitat Valenciana


Sumari del DOGV 1928, del 21-12-1992 (1992/826694)

RESOLUCIÓ de 26 de novembre de 1992, de la Universitat d'Alacant, per la qual convoca concurs-oposició per a cobrir places vacants en la plantilla de personal laboral d'aquesta universitat.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1928

Data del DOGV
:   21-12-1992

Secció del DOGV
:   AUTORITATS I PERSONAL

Número del document
:   1992/826694


Data del document
:   26-11-1992

Organisme emissor
:   Universitat d'Alacant

Tipus de document
:   Resolució

RESOLUCIO de 26 de novembre de 1992, de la Universitat d'Alacant, per la qual convoca concurs-oposició per a cobrir places vacants en la plantilla de personal laboral d'aquesta universitat.  
En compliment del que es disposa en l?estatut d'aquesta universitat, aprovat per Decret 107/1985, de 22 de juliol (DOGV de 26 de setembre), i el Conveni Col·lectiu del Personal Laboral de les Universitats Públiques de la Comunitat Valenciana, i a fi d'atendre les necessitats de personal d'administració i serveis, aquest rectorat, fent ús de les competències que li atribueix l'article 18 de la Llei 11/1983, de Reforma Universitària, en relació amb l'article 3r. e) d'aquesta norma, i també l?estatut d'aquesta universitat, acorda convocar proves selectives per a l?ingrés en la plantilla laboral de la Universitat d'Alacant, segons les següents  
BASES DE LA CONVOCATORIA  
1. Normes generals  
1. 1. Es convoquen proves selectives per a cobrir, pel sistema general d'accés lliure, les places descrites en l'annex I.  
1.2. A la present convocatòria se li aplicaran l?Estatut de la Universitat d'Alacant, el Conveni Col·lectiu del Personal Laboral de les Universitats Valencianes i la normativa de caràcter general aplicable de manera directa o supletòria.  
2. Procés de selecció  
2.1. El procés de selecció del personal es realitzarà pel sistema de concurs-oposició d'accés lliure, segons es descriu en l'annex II.  
2.2. La puntuació final obtinguda pels aspirants serà la suma de les qualificacions obtingudes en les dues fases superades de l?oposició i en l'aplicació del barem descrit per a la fase de concurs.  
La proposta de nomenament recaurà en aquell o aquells aspirants que, feta la puntuació final, ocupen llocs fins al nombre de vacants oferides.  
2.3. En el concurs es valoraran exclusivament els mèrits i circumstàncies exposats documentalment pels candidats en el moment de presentar la sol·licitud, d'acord amb el barem següent:  
a) Mèrits acadèmics: es valorarà la titulació acadèmica i la seua especialitat, en relació amb les funcions del lloc, fins a un màxim de 0,5 punts.  
b) Experiència professional: es valorarà, fins a un màxim de 3 punts, l?experiència professional dels aspirants, donant preferència a la realitzada en funcions similars a les inherents al lloc de treball.  
c) Coneixements de valencià: fins un màxim de 0,50 punts. Es requisit imprescindible per a considerar aquest apartat l'aportació de documentació expedida per centres oficials.  
d) Altres mèrits: es consideraran fins a un màxim d?1 punt altres qualificacions específiques que puguen repercutir directament o indirectament en el desenvolupament de les funcions del lloc de treball.  
3. Requisits dels candidats  
3. 1. Per a ser admès a la realització de les proves selectives, els aspirants hauran de reunir els requisits següents:  
3. 1. 1. Tenir la nacionalitat espanyola.  
3.1.2. Tenir complits els divuit anys.  
3.1.3. Estar en possessió o en condicions d'obtenir el títol acadèmic corresponent.  
3.1.4. No patir malaltia ni discapacitat que li impedesca la realització de les funcions públiques.  
3.1.5. No haver estat separat, mitjançant expedient disciplinari, del servei de qualsevol de les administracions públiques, ni estar inhabilitat per a l'exercici de les corresponents funcions.  
3.2 Tots els requisits establits en la base 3. 1. hauran de posseir-se el dia del termini de presentació de sol·licituds i mantenir-se fins al moment de l'ingrés com a personal laboral fix.  
4. Sol·licituds  
4.1. Els qui vulguen prendre part en aquestes proves selectives hauran de presentar la corresponent instància, que els serà facilitada gratuïtament en el Servei de Gestió de Personal de la Universitat d'Alacant. A la instància caldrà adjuntar una fotocòpia del document nacional d'identitat i de l?expedient personal detallat i la documentació justificativa d'allò que s'hi expose.  
4.2. La presentació de sol·licituds es farà en el registre general de la universitat (edifici de Gerència I) o en la forma establida en l'article 66 de la Llei de Procediment Administratiu, en el termini de quinze dies hàbils, comptadors a partir del següent al de la publicació d'aquesta convocatòria en el Diari Oficial de la Generalitat Valenciana. Caldrà dirigir-les al Rector de la Universitat d'Alacant.  
4.3. En la tramitació de les sol·licituds, els aspirants hauran de tenir en compte:  
4.3.1. Les sol·licituds s'hauran de dirigir a l'òrgan indicat en la base 4.2. i s'adjuntarà una fotocòpia del document nacional d'identitat.  
4.3.2. Els drets d'examen seran de 1.000 pessetes.  
Aquests drets s'hauran d'ingressar en l?oficina de la Caixa d'Estalvis del Mediterrani situada en la universitat (entitat 2090, oficina 3191, c/c 8181542322).  
La sol·licitud haurà d'estar segellada com a acreditació del pagament dels drets. La falta d'aquesta determinarà l?exclusió de l'aspirant.  
4.4. L?aspirant, a l?hora d'emplenar la sol·licitud, haurà d'observar les instruccions següents:  
4.4. 1. Els aspirants amb minusvàlues podran indicar-ho en la casella número 6 de la sol·licitud, i podran demanar, indicant-ho en la casella número 7, les possibles adaptacions de temps i de mitjans per a la realització dels exercicis on calga fer aquestes adaptacions.  
Els aspirants del sistema general d'accés lliure amb minusvàlues de grau igual o superior al 33% que opten per la quota de reserva de discapacitats, hauran d?especificar, si és el cas, aquestes circumstàncies en les caselles esmentades i escriure en el quadre A de l?epígraf «Dades a consignar segons les bases de la convocatòria» de la sol·licitud l?expressió «Quota de reserva de discapacitats».  
4.5. Els mers errors de fet que es poguessen inferir com a tals de la sol·licitud, podran solucionar-se en qualsevol moment, d'ofici o a petició de la persona interessada.  
5. Admissió d'aspirants  
5.1. Acabat el termini de presentació d'instàncies, el rector de la universitat dictarà una resolució en el termini màxim d'un mes, que es publicarà en els taulers d'anuncis de la universitat, i on, a més de declarar aprovada la llista d'aspirants admesos, es farà constar el lloc i la data de començament dels exercicis, i la llista dels aspirants exclosos amb especificació de les causes d'exclusió. En la llista hauran de figurar, en qualsevol cas, els cognoms, el nom i el número del document nacional d'identitat.  
5.2. Els aspirants exclosos disposaran d'un termini de deu dies, comptadors des del dia següent al de la publicació de la resolució, per a esmenar el defecte que haja motivat l'exclusió.  
Contra aquesta resolució podrà interposar-se recurs de reposició en el termini d'un mes, comptador a partir del dia següent al de la publicació, davant el rector de la universitat convocant, el qual resoldrà allò que pertoque.  
Si no es presenta recurs de reposició, l'escrit d'esmena de defectes es considerarà recurs de reposició si l'aspirant fos exclòs definitivament de la realització dels exercicis.  
5.3. En tot cas, a fi d'evitar errors i, si es produeixen, fer possible la reparació d'aquests en temps i forma, els aspirants comprovaran fefaentment no solament que no figuren en la llista d'exclosos sinó, a més, que els seus noms figuren en les llistes d'admesos.  
Els drets d'examen seran reintegrats, d'ofici, als aspirants que hage estat exclosos definitivament de la realització de les proves selectives.  
6. Tribunals  
6.1. Els tribunals qualificadors d'aquestes proves estaran formats pels membres que disposa l'article 7.5. del conveni col·lectiu.  
6.2. Els membres del tribunal hauran d'abstenir-se d'intervenir, i ho notificaran al rector de la universitat, quan hi concórreguen circumstàncies de les previstes en l'article 20 de la Llei de Procediment Administratiu si han fet treballs de preparació d'aspirants a proves selectives en els cinc anys anteriors a la publicació d'aquesta convocatòria.  
El president podrà sol·licitar als membres del tribunal una declaració expressa de no trobar-se sotmesos a les circumstàncies previstes en l'esmentat article 20.  
Així mateix, els aspirants podran recusar els membres del tribunal quan hi concórreguen les circumstàncies previstes en aquesta base.  
6.3. Amb anterioritat a l'inici de les proves selectives, si s'escau, es publicarà una resolució per la qual es nomenen els nous membres del tribunal que hagen de substituir els qui hagen perdut aquesta condició.  
6.4. Prèviament convocat pel president, el tribunal es constituirà amb l'assistència, almenys, de la majoria absoluta dels seus membres, titulars o suplents. La sessió de constitució es farà en el termini màxim de trenta dies a partir de la designació del tribunal, i un mínim de dos abans de la realització del primer exercici.  
En aquesta sessió, el tribunal haurà de prendre totes les decisions que li corresponguen amb vista al correcte desenvolupament de les proves selectives.  
6.5. A partir de la constitució del tribunal, aquest, per a actuar de manera vàlida, requerirà la presència de la majoria absoluta dels seus membres, titulars o suplents.  
6.6. Dins la fase d'oposició, el tribunal resoldrà tots els dubtes que poguessen sorgir en l'aplicació d'aquestes normes, i també tot el que s'haja de fer en els casos no previstos.  
El procediment d'actuació del tribunal s'ajustarà en tot moment al que es disposa en la Llei de Procediment Administratiu.  
6.7. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents. Aquests assessors es limitaran a prestar col·laboració en les seues especialitats tècniques. La designació dels assessors s'haurà de comunicar al rector de la universitat convocant.  
6.8. El tribunal qualificador adoptarà les mesures necessàries en aquells casos en què calga, de forma que els aspirants amb minusvàlues tinguen condicions similars a la resta dels participants per a la realització dels exercicis. En aquest sentit, s'establiran, per a les persones amb minusvàlues que ho sol·liciten i en la forma prevista en la base 4.4.1., les adaptacions possibles en temps i mitjans per a la realització dels exercicis.  
6.9. El tribunal qualificador de les proves adoptarà les mesures oportunes per a garantir que els exercicis de la fase d'oposició, es corregesquen sense que es conega la identitat dels aspirants. El tribunal exclourà els opositors en els fulls d'examen dels quals hi figuren noms, trets, marques o signes que permeten conèixer la seua identitat.  
6. 10. A efectes de comunicacions i d'altres incidències, el tribunal tindrà la seu al Servei de Gestió de Personal de la universitat, campus de Sant Vicent del Raspeig, telèfon 1381995, extensió 3041.  
El tribunal disposarà que, en aquesta seu, almenys una persona, membre o no del tribunal, atenga totes les qüestions plantejades en relació amb aquestes proves selectives.  
6.11. El tribunal tindrà la categoria segona, d'acord amb el que s'estableix en el Decret 200185, del Consell de la Generalitat Valenciana, sobre indemnitzacions per raó del servei, i l?Ordre de 17 de febrer de 1986 (DOGV de 10.03.86), per la qual es desenvolupa el decret anterior.  
6.12. En cap cas el tribunal no podrà aprovar ni declarar que han superat les proves selectives un nombre d'aspirants superior al de places convocades. Qualsevol proposta d'aprovats que contravinga allò establit serà nul·la de ple dret.  
7. Calendari d'actuació i desenvolupament dels exercicis  
7.1. Els primers exercicis començaran abans del dia 30 de gener de 1993. Oportunament es comunicarà, a través dels taulers d'anuncis de la universitat, el lloc i l?hora de la realització de la prova.  
Acabada la correcció de l?últim dels exercicis que componguen la fase primera d'oposició, juntament amb la publicació dels aspirants que hagen superat aquesta fase, es farà publicitat de les qualificacions d'aquests obtingudes per l'aplicació del barem.  
7.2. En qualsevol moment els aspirants podran ser requerits pels membres del tribunal amb la finalitat que acrediten la seua personalitat.  
7.3. Els aspirants seran convocats per a cada exercici en convocatòria única, i seran exclosos de l?oposició els qui no es presenten, tret dels casos degudament justificats i valorats pel tribunal.  
7.4. El tribunal publicarà els successius anuncis de realització del segon i de, la resta dels exercicis en els locals on haja tingut lloc el primer exercici i, a més, en la seu del tribunal i per qualsevol altre mitjà, si es creu adient per a facilitar la màxima divulgació, amb quaranta-vuit 48 hores, almenys, d'antelació a l?hora fixada per al començament dels exercicis.  
Quan es tracte del mateix exercici, el procediment serà similar, amb dotze hores, almenys, d'antelació.  
7.5. Si en el transcurs del procés selectiu arribàs a coneixement del tribunal que algun dels aspirants no posseeix la totalitat dels requisits necessaris per a participar en la convocatòria, prèvia audiència de la persona interessada, haurà de proposar-ne l'exclusió al rector de la universitat, i li comunicarà, així mateix, les inexactituds o falsedats en què hagués pogut incórrer l'aspirant a l'efecte que pertoque.  
Contra l'exclusió de l'aspirant es podrà interposar recurs de reposició davant la mateixa autoritat indicada en el paràgraf anterior.  
7.6. Els aspirants amb minusvàlues i/o discapacitats que en la sol·licitud hagen fet constar la petició d'adaptació hauran de concórrer a l'exercici amb el corresponent certificat acreditatiu de la minusvàlua i/o discapacitat, a fi de poder fer efectiva, en el seu cas, aquesta petició.  
8. Llista d'aprovats  
8. 1. Acabades les proves selectives, el tribunal farà pública, en el lloc o en els llocs de realització del darrer exercici, a més d'en la seu del tribunal i en aquells altres llocs que estime oportú, la llista d'aspirants seleccionats, per ordre de la puntuació obtinguda. En cas d'empat, aquest es resoldrà a favor d'aquells aspirants que millor puntuació hagen obtingut en l?últim exercici de la fase primera d'oposició. Si l'empat continua, s'haurà d'acudir a l'anterior.  
9. Presentació de documents i contractació  
9. 1. En el termini de deu dies naturals, comptadors des del dia següent a aquell en què es van fer públiques les llistes d'aspirants que hagueren superat la primera fase de l'oposició, aquests hauran de presentar, en el registre general de la universitat, els documents següents:  
A. Fotocòpia del document nacional d'identitat.  
B. Fotocòpia del títol acadèmic exigit segons el grup a què pertanya la plaça o certificació que acredite haver realitzat tots els estudis necessaris per a l'obtenció d'aquest.  
C. Declaració jurada o promesa de no haver estat separat, mitjançant expedient disciplinari, de cap administració pública, ni trobar-se inhabilitat per a l?exercici de funcions públiques.  
D. Els aspirants que hagen fet valer la condició de persones amb minusvàlues hauran de presentar una certificació dels òrgans competents del Ministeri de Treball i Seguretat Social que acredite aquesta condició i, igualment, hauran de presentar certificat dels esmentats òrgans o de l'administració sanitària que acredite la compatibilitat amb l?exercici de les tasques i funcions corresponents.  
9.2. Els qui dins del termini fixat, i tret dels casos de força major, no presentassen la documentació o de l?examen d'aquesta es deduís que estan mancats d'algun dels requisits, no podran subscriure el corresponent contracte i quedaran anul·lades les seues actuacions, sense perjudici de la responsabilitat en què haguessen incorregut per falsedat.  
9.3. La fixació de l?horari, destinació i altres condicions específiques dels llocs de treball que componen l?oferta estarà determinada en virtut del concurs previst en l'article 7.1. del conveni col·lectiu.  
9.4. Els qui superen les proves hauran d'acreditar el coneixement del valencià o s'hauran de comprometre a realitzar els cursos de perfeccionament oportuns.  
10. Normes finals  
10. 1. Amb la publicació de la fixació del calendari de proves es farà pública la composició dels tribunals, alhora que, si l'autoritat convocant ho considera necessari, s'ampliarà el contingut de l'annex U.  
10.2. Aquesta convocatòria i tots els actes administratius que es deriven d'ella i de les actuacions dels tribunals podran ser impugnats pels interessats en els casos i en la manera establits en la Llei de Procediment Administratiu.  
Així mateix, l'administració podrà revisar les resolucions dels tribunals, d'acord amb el que es preveu en la norma indicada.  
Alacant, 26 de novembre de 1992.- El Rector: Ramón Martín Mateo.  
ANNEX I  
Lloc i classificació Nombre de places  
Tècnic Mitjà de Laboratori (informàtica)-B 16A 1  
ANNEX II  
1. Places de Tècnic Mitjà. Laboratoris informàtics.  
1. 1. Característiques .  
Administració, manteniment i reparació d'equips informàtics i electrònics i gestió de laboratoris equipats amb l'esmentat instrumental. Entre les funcions a fer s'atendran aquelles altres derivades de la naturalesa del lloc de treball.  
Titulació: diplomat universitari, enginyer tècnic o arquitecte tècnic o equivalents.  
1.2. Sistema de selecció  
Compost de:  
a) Concurs: valoració dels mèrits dels concursants, amb una consideració especial de la seua experiència, d'acord amb el barem exposat en la base 2.3.  
b) Oposició: composta de dues fases: la primera, amb dos exercicis de caràcter eliminatori, puntuats de 0 a 10 punts. Caldrà un mínim de 5 punts en cadascun per a poder superar-los:  
\* Exercici pràctic on es plantejarà una sèrie de proves a desenvolupar en els laboratoris informàtics per tal de demostrar els coneixements i les habilitats pràctiques.  
\* Exercici teòric on es plantejarà la resolució d'un qüestionari que contindrà coneixements bàsics generals d'equips informàtics.  
Els exercicis esmentats tractaran sobre les matèries compreses en el temari següent:  
- Microprocessador i memòria. Microprocessador, memòria, bussos de connexió.  
- Conceptes d'informàtica. Definició, dada, codi, equip i sistema informàtics, instrucció, programa, llenguatges de programació, sistemes operatius, programes d'aplicació, comunicacions.  
- Sistema operatiu MS/DOS. Estructura de fitxers. Instruccions del MS/DOS.  
- Sistema operatiu UNIX. Estructura de fitxers. Instruccions de gestió de fitxers i directoris d'UNIX.  
- Comunicació d'ordinadors, xarxes i teleinformàtica. Transmissió en sèrie i en paral·lel, connexions remotes, connexions de xarxes locals.  
- Programes d'aplicació. Editors de text, fulls de càlcul, bases de dades.  
- Perifèrics. Teclats, monitor, impressora, ratolí, mòdem, discos flexibles, durs, òptics, cintes, escandallador.  
- Seguretat informàtica. Còpies de seguretat i virus informàtics.  
- Us de Shell UNIX.  
- Filtres UNIX.  
- Programació Shell UNIX.  
- Crides al sistema UNIX.  
- Xarxa ETHERNET.  
- Estructura de la universitat i òrgans de govern.  
- El conveni col·lectiu del personal laboral.  
Segona fase: els aspirants que superen la fase anterior hauran de fer un període de pràctiques avaluades de tres mesos i superar determinats programes de formació.